Pavilkijo dvaras
55°02′02″š. pl. 23°33′28″r. ilg.﻿ / ﻿55.03398°š. pl. 23.557683°r. ilg.﻿ / 55.03398; 23.557683 Pavilkijo dvaras – buvęs dvaras Šakių rajone, Lekėčių seniūnijoje, Pavilkijo kaime. Dvaro sodyba įsikūrusi į šiaurės vakarus nuo gyvenvietės, tarp kelio  1931  Rupinai–Jadagoniai–Pavilkijys–Kriūkai  ir Nemuno įlankos, buvusio karjero (motokroso trasos) kaimynystėje, ties keliu link Vilkijos kelto. Dvaro ponų namas buvo išskirtinis, laikomas mažosios medinės architektūros pavyzdžiu, be to, vieninteliai mediniai rūmai Šakių rajone. 2023 m. duomenimis, buvo išlikusi tik nedidelė jų dalis su greta pūpsančia nuolaužų krūva. Į Kultūros vertybių registrą įrašyto saugomo komplekso sudėtis: apgriuvusio dvarininko namo dalis, kumetynas, pieninė, tvartas. Dvarvietės centrinėje teritorijos dalyje būta oficinos, vakarinėje dalyje – svirno, pietvakarinėje dalyje – kalvės, petrytinėje – kapinių ir koplyčios. Yra išlikusių šių statinių ar jų pamatų liekanų, parko fragmentų su liepų alėjomis, ąžuolų grupe ir pavieniais medžiais.